Aliyekuwa beki wa kutumainiwa wa Klabu ya Yanga na Taifa Stars Gadiel Michael amejiunga na mahasimu wao Simba SC kwa mkataba wa miaka miwili. Kwa mujibu wa Shaffih Dauda imebainika kuwa Gadiel kabla ya kusaini kujiunga na Simba alimzimia simu meneja wake Jemedari Saidi kwa kipindi cha majuma mawili.  “Meneja wake alikuwa akifanya jitihada Gadiel aongeze mkataba na Yanga na tayari klabu yake hiyo ya zamani ilishakubali maslahi binafsi kwa ajili kumuongezea mkataba mpya.” Mpaka sasa haijajulikana sababu ambazo zimepelekea mchezaji huyo kugoma kutia saini tena Jangwani na kufikia hatua ya kumzimia simu meneja wake Jemedari Said mpaka sasa.